24 ሚሊዮን ሊትር የምግብ ዘይት ከጅቡቲ ወደ ሀገር ውስጥ እየተጓጓዘ ነው
ሀዋሳ፡ ነሐሴ 10/2015 ዓ.ም (ደሬቴድ) መንግስት የኑሮ ወድነትን ለማሻሻል እና ገበያን ለማረጋጋት ተከታታይነት ያለው እርምጃ አንደሚወስድ ቃል በገባው መሠረት 24 ሚሊዮን ሊትር የምግብ ዘይት ከጅቡቲ ወደ የተለያዩ የአገራችን ክፍሎች እየተጓጓዘ እንደሚገኝ ተገለጸ።
የምግብ ዘይቱ በኢትዮ-ጅቡቲ ባቡር አማካኝነት በሁለት ምዕራፍ ወደ ሀገር ውስጥ የሚገባ ሲሆን፣ ይህ የፍጆታ ዕቃ በዋነኝነት የኑሮ ውድነትን ለማሻሻል እና ለመጪው የዘመን መለወጫ በዓል የገበያ ዋጋን ለማረጋጋት ታስቦ በመንግስት ግዢ የተደረገ መሆኑ ተመላክቷል።
በሁለተኛው ምዕራፍ 13 ሚሊዮን የምግብ ዘይት በአጭር ጊዜ ውስጥ ወደ አገር ቤት እንዲገባ ብርቱ ስራ እየተሰራ እንደሚገኝ ጅቡቲ ከሚገኘው የኢትዮጵያ ኤምባሲ የተገኘ መረጃ ያመለክታል::